ભિલોડા તાલુકાના નાંદોજ ગ્રુપ ગ્રામ પંચાયતમાંથી વિભાજીત કરવામાં આવેલી માંધરી ગ્રામ પંચાયતના કલ્લેકામાં પંચાયત ઘર બનાવવા માટે થયેલી માગણી અંગે તાજેતરમાં વિવાદ ઉભો થતા વહીવટી તંત્રએ નવીન પંચાયત ઘર માંધરી બનાવવાની હિલચાલ થતા નવી પંચાયતમાં આવતા વિસ્તારોમાં રહેતા લોકોમાં અનેક તર્કવિતર્ક શરૂ થયા છે. મોટાભાગના લોકોનું કહેવું છે કે નવી બનનારી માંધરી ગ્રુપ ગ્રામ પંચાયતનું મકાન કલ્લેકામાં બનાવવામાં આવે તો અનેક લોકોને ફાયદો થશે.